Хьалха заманахь зуламна бехкениг – кхин стаг вийна стаг (виновная рука – куьг бехкениг) – зулам хиллачу агIонна цхьабилггалчу барамехь бахам дIатакха декхархуьлуш хилла. ШариIато цIеяьккхина болу бахам дIабала безаш хилла. Ишттачу такхамах «маьрша маха» олу, оьрсийн матте даьккхича – «цена за свободу». Ламанхойн Iедалехь, аьлча а Iадатехь, лурвоьлларг цул тIаьхьа, ца лоьхуш, маьрша вуьтуш хилла. Безачу мехах оьцуш хилла и маршо. Цу кеппара кхолладелла «маьрша маха а белла» боху алар а. Тахана а безачу мехах ваьш цхьа хIума эцнехь, олу-кх вай иштта. Амма стаг бехке хилар къастор – иза шариIатан гIуллакх ду…